Parosmia, printre simptomele de lungă durată ale Covid-19. Cum se manifestă și cum se poate trata.
Pierderea mirosului este un simptom specific Covid-19. La pol opus, parosmia este un alt simptom de care s-au plâns pacienții care au avut Covid o vreme îndelungată. Parosmia constă în percepția falsă a unor mirosuri înțepătoare. Specialiștii vin cu recomandări pentru a scăpa de parosmie.
Pierderea mirosului este un simptom specific al coronavirusului, însă mai mulți dintre cei care au avut Covid o perioadă îndelungată au început să se plângă de mirosuri neplăcute, asemănătoare mirosului de pește, de "ars" sau de sulf, relatează Sky News."Parosmia" reprezintă o tulburare olfactivă care constă în percepția falsă a unui miros.Descriindu-l ca fiind un "virus neurotrop", prof. Kumar, președintele Departamentului de ORL din UK, (ENT UK) a explicat: "Acest virus are o afinitate pentru nervii din cap și, în special, pentru nervul care controlează simțul mirosului. Dar, probabil, afectează și alți nervi și afectează, credem noi, neurotransmițătorii – mecanismele care trimit mesaje către creier. Unii oameni raportează halucinații, tulburări de somn, modificări ale auzului. Nu știm mecanisme exacte, dar încercăm să găsim modalități de a ajuta pacienții să se refacă".Specialiștii au venit cu recomandări pentru cei afectați de parosmie: pacienții trebuie să înceapă "antrenamentul mirosului", care implică adulmecarea uleiurilor de trandafir, lămâie, cuișoare și eucalipt în fiecare zi, timp de aproximativ 20 de secunde, pentru a-și recăpăta încet mirosul.